Tegime oma sõitu - 7-line grupp läks ikkagi vaikselt eest ära ja meil polnudki eesmärki nendega sama tempot hoida. Ainult minul oleks olnud, kuna selles  grupis oli ka minuga võidu sõitev Toomas T. Tagant ei tulnud enam kedagi kuna meie tempo oli siiski väga muljetavaldav ja pigem hakkasid selg ees eelmistest gruppidest väljakukkujad Tõnisele ette jääma (või taha jääma??). Paar mahajääjat võtsid meile tuulde ja püsisid seal nii mõnegi ringi, kuid ei pidanud Tõnise tempoga siiski lõpuni vastu. Tõnis ütles, et tal on mõnest mehest ikka väga kahju kellest ta selg ees mööda sõidab. Kujutage ise ette - paned oma arust täiega ja siis tuleb üks mees selg ees ja  läheb sinust lihtsalt mööda.